
«La Protagonista». Creació, direcció i interpretació: Lorena Nogal. Cap de producció: Àngela Boix. Ajudantia de direcció: Álvaro Esteban. Musica i disseny sonor: Juan Cristóbal Saavedra. Col·laboració musical especial: Rafael Heredia. Direcció tècnica i disseny de la il·luminació: Víctor Cuenca. Composició escènica i construcció d’elements: Mirko Zeni. Disseny de vestuari: Mar Garcia - Marlota. Assessorament de moviment: Álvaro Esteban, Marina Rodríguez. Textos: Pol Guasch. Assessorament dramatúrgic: Mònica Almirall. Fotografia: Nia Delfau. Una producció de Grec 2026 Festival de Barcelona, Mercat de les Flors, Centro Danza Matadero, Dansàneu Festival de Cultures del Pirineu, Graner, centre de creació de dansa i arts vives i Lorena Nogal. Amb la col·laboració de Fabra i Coats, Institut de Cultura de Barcelona i Can Gassol, Centre d’Arts Escèniques Mataró. Festival Grec 2026. Mercat de les Flors, Barcelona. Del 10 a l'11 de juliol 2026.

______________________________________________________
La nova veu de Lorena Nogal


Lorena Nogal forma part del pinyol de La Veronal. Amb Marcos Morau (Afanador…) han viatjat arreu del món per construir coreografies amb companyies d’arreu. És cert que el KOVA que tant va caracteritzar al coreògraf valencià es va anar desmuntant des de Sonoma. Però hi ha un univers en el qual Lorena també hi continuava navegant. Nogal, per exemple va coreografiar Habitació 444: Aquí en què els ballarins dialogaven amb les pintures del Museu d’Art de Girona. De fet, podia recordar força el que La Veronal va fer al Sismògraf del 2016 al Museu de la Garrotxa (Siena site).


Després de l’experimentació a L’elogi de la fissura, Nogal va estrenar un solo l’any passat, Picassa, al Museu Picasso. Després del Grec 2025, es va poder veure al CaixaFòrum de Girona, dins del Temporada Alta. El moviment precís, d’autòmata, que redescobreix articulacions i rotacions, que la majoria d’humans ignorem, ajudava a apropar-se al cubisme picassià. Una de les estacions era en una mena d’obrador, on el seu cos passava a ser matèria a modelar, amb uns girs que obrien un camí que han trobat espai a La protagonista.


Ara, Lorena Nogal ensenya la seva veu pròpia. Ho fa desmarcant-se (sense repudiar, tampoc) el moviment amb què sembla que el seu cos que es desmembri com un Mecano per accedir a una altra gamma. Ara,s’exposa amb calma, més quieta, jugant amb la fonètica i la paradoxa de les paraules enigmàticament. I fent, com als Ballets C de la B que l’espai escènic es transformi durant el muntatge. Un gran volum de porexpan, aparentment monolític, ensenya les esquerdes, els relleus, les obertures amb el que l’espai i la situació profunditza, També com a Firmamento, el fons esdevé una petita sorpresa. La llum, ara intensa i limitada, ara difusa com de llum d’assaig transmuten l’espai i l’actitud de la ballarina. Hi ha una revelació abstracta, des del cos, sense recorregut dramàtic. El llenguatge coreogràfic de Nogal no ha fet més que començar.
Jordi Bordes, Recomana, 11 juliol 2026
Perdida en la introspección


Premio Nacional de Danza 2024, en interpretación, Lorena Nogal ha cautivado con su personalísimo movimiento, tocando el cielo como pieza central de La Veronal de Marcos Morau, como bailarina y asistente coreográfica.

El éxito le ha dado alas para explorar paralelamente un camino en solitario y tras dos piezas cortas (L’elogi de la fissura y PICASSa), muy bien acogidas, ha entrado en el formato grande con menos fortuna. Su danza, distorsionada, diría que picassiana, es su gran baza, pero en La protagonista carece de una buena dramaturgia que la arrope e impulse.

El espectador se pierde en su intento de indagar en la identidad y en los procesos de transformación. Sí, la escenografía muta, se va deconstruyendo, como se supone lo hace el yo de la artista. Pasa de una apariencia compacta y se va agrietando hasta despedazarse completamente en fragmentos con las que la bailarina interactúa de manera repetitiva, lenta y algo cansina.

Esa poética de la transformación, y el diálogo entre cuerpo y espacio, no acaban de funcionar. La factura es notable —con un vestuario que da muy buen juego al inicio— pero el desarrollo, esa exploración de la identidad, la fragilidad y la memoria heredada, no atrapa y la presencia escénica de la protagonista acaba empequeñecida en la gran sala del Mercat de les Flors.


No ayudan los textos que firma Pol Guasch, el joven poeta y escritor de moda cuya onírica y terrible Napalm al cor llegó a la Beckett bajo la valiente dirección del debutante Guillem Sánchez García. Ahora las palabras de Guasch —«Lorena, Lorena, Lorena…», repite la artista barcelonesa— llegan vacías, insustanciales, a la platea. Solo resta para alzar el vuelo la disruptiva y maravillosa motricidad de Nogal, que corta el aire de manera abrupta y magnética con su singular gestualidad, pero el público se queda con ganas de más. De más danza.

Imma Fermández, Recomana, 17 juliol 2026

Quan la protagonista esdevé antagonista d'ella mateixa


Si formes part d’un famós grup musical d’aquests que no poden faltar a cap gran festival, és ben possible que arribi aquell moment en el qual et vols convertir en solista i demostrar la força que té la teva veu independent. Si formes part d’una prestigiosa companyia teatral en la qual sempre reps elogis que et vinculen també sempre al col·lectiu, hi  cap la possibilitat que tinguis moltes ganes de presentar-te davant el públic amb un monòleg que doni proves del teu talent individual. I si el món ha tingut noticies teves perquè sempre es parla de tu com d’un dels valors més destacats i destacables d’una formació de dansa (o de dansa-teatre, com vulguis dir-li) que viu ara mateix el  seu moment més gloriós, és factible i comprensible que vulguis deixar clar que la teva coreografia té vida pròpia ben destacable i ja ha arribat el moment de deixar-ne constància.


Però a l’hora de donar aquest pas, cal que mesuris molt bé les teves forces, la claredat amb la qual faràs palès el teu projecte de futur no necessàriament desvinculat de la teva realitat com a integrant d’un ben present projecte que no dona encara símptomes d’esgotament, i la direcció cap a la qual penses moure tot allò que a partir d’ara facis en solitari.


I això és el que em sembla que no ha tingut prou en compte Lorena Nogal a l’hora de valorar què implica desvincular-se un xic de l’aixopluc que ofereix ser l’intèrpret més estel·lar de La Veronal, i posar-te a buscar la teva pròpia identitat, tot servint-te d’un espectacle que, paradoxalment,  mai no sap com trobar una factible identitat pròpia. Això encara que, en teoria, vulgui evidenciar l’ampli ventall d’identitats envers el qual t’encara  iens encarem tots plegsat.


Certament, aquest no és el primer cop que Lorena empren un camí en solitari que ja va abordar de forma més discreta a El elogio de la fisura, i amb forma de diàleg amb l’espai museístic que l’acull a PICASSa. Però sí es tracta del més ambiciós i escènicament complex d’aquests tres intents. I potser també (el condicional ve imposat pel fet que no vaig poder veure aquell elogi de la fissura que ens marca a tots plegats), del que més intenta evidenciar de quina manera posar-se a buscar una identitat creatives pròpia, constitueix ja de per si un potent signe d’identitat.


Però això no passa en aquest cas. Per molt que Lorena ens pugui hipnotitzar mitjançant els més aviat escassos moments en els qual ens enxampa amb un talent coreogràfic que renova el magnetisme que traspua la seva simbiosi amb l’esperit de La Veronal, el més aviat nebulós concepte devora aquí la seva més aviat fallida configuració escènica. I la deixa convertida en un espectacle repetitiu que es queda encallat entre feixugues construccions escenogràfiques que Lorena aconsegueix aixecar amb esgotador esforç.

Però nosaltres potser ja em tirat abans la tovallola, perquè aquests llampecs coreogràfics que ens recorden l’esplèndida ballarina que tenim davant, potser no compensen l’involuntariament feixuc i lleugerament pretensiós tarannà que ofereix tota la resta. Només cal esperar que la brúixola creativa condueix Lorena cap a territoris creatius més enriquidors en futures ocasions.

Ramon Oliver, Recomana, 22 juliol 2026

Una protagonista a la sala gran del Mercat de les Flors


Lorena Nogal va estrenar la seva primera peça per a sala al Mercat de les Flors, una sala MAC solemne i elegant per acollir a una habitualment intèrpret de La Veronal que ara pren el protagonisme, no només com a ballarina, sinó també com a creadora, amb una visió artística, estètica, inquietuds i recerca de moviment propis i en construcció.

L’any passat ja vam veure PICASSa al festival Grec, una peça site specific sorgida de la iniciativa Creació i Museus, i que va captivar tant a espectadors com professionals del sector. L’any anterior, Nogal rebia el Premi Nacional de Dansa a Millor Intèrpret del Ministerio de Cultura, i tot plegat, sembla que va ser el detonant per La protagonista. La peça posa en primer pla el cos de la ballarina-intèrpret com a matèria prima de la creació dansística i representa un pas endavant de la materialitat del cos, entesa no com a pou de veritats insondables, sinó com una evidència fàctica de la nostra existència caduca, fràgil i situada.


Amb una posada en escena en blanc i negre impecable, en la que no es veu cap focus de llum ni artifici, se’ns planteja una escena del tot abstracta, fosca i crua alhora, en la que cos, vestuari i escenografia tenen alguna cosa de runes gregues suspeses en un espai atemporal.  En aquest paisatge, entra en joc la veu, la veu d’un cos que parla des de la memòria i la matèria, i parla no per dir res, sinó per fer audible la materialitat del llenguatge, encavalcant mots segons la seva sonoritat (textos de Pol Guasch) i construint una il·lusió de sentit, que en el fons potser té més sentit que el propi llenguatge reglat. A parer meu, dels treballs coreogràfics amb la veu més interessants i acurats que he vist fins ara.


Com sol passar en les estrenes, el plantejament inicial decau en algun punt de l’espectacle i sembla perdre’s el fil per una estona, però la presència de Nogal sobre l’escenari aconsegueix recuperar l’atenció de qualsevol espectador somnolent i arrossegar-nos amb ella cap a la construcció (o desconstrucció) de la raó de ser d’un cos en escena.

Júlia Vernet, Recomana, 30 juliol 2026

